Cat Stevens

Yusuf Islam (gebore Steven Demetre Georgiou, 21 Julie 1948), algemeen bekend onder sy voormalige verhoognaam Cat Stevens, is 'n Britse sanger-liedjieskrywer. Sy debuutalbum Matthew and Son van 1967 het die top 10 in die Verenigde Koninkryk bereik, en die album se titelliedjie Matthew and Son is in nommer 2 op die Britse Singles Chart genommer. Sy albums Tea for the Tillerman (1970) en Teaser and the Firecat  (1971) het albei platinumstatus bereik in die VSA. Sy musikale styl bestaan uit folk-, pop-, rock- en Islamitiese musiek.

Sy album Catch Bull at Four was in in 1972 vir drie weke lank nommer een op die Billboard 200 en vyftien weke nommer een op die Australiese ARIA-treffersparade. Hy wen in 2005 en 2006 twee ASCAP-liedjieskrywerspryse vir The First Cut Is The Deepest, en dié liedjie word later 'n treffer vir vier verskillende kunstenaars. Van sy ander treffers is Father and Son, Wild World, Peace Train, Moonshadow, en Morning Has Broken. In 2007 ontvang hy die Britse Akademie se Ivor Novello-prys vir Uitstaande Liedversameling.

In Desember 1977 het Stevens hom tot Islam bekeer, en die naam Yusuf Islam in die volgende jaar aangeneem. In 1979 skenk hy al sy kitare om vir liefdadigheid opgeveil te word, en staak sy musiekloopbaan om homself vir opvoedkundige en filantropiese werk in die Moslem-gemeenskap aan te wend. Hy was gewikkel in 'n langdurige omstredenheid rakende opmerkings wat hy in 1989 gemaak het oor die fatwa op die skrywer Salman Rushdie. Hy het twee eredoktorsgrade en toekennings vir die bevordering van vrede ontvang van twee organisasies wat deur Michail Gorbatsjof  gestig is.

In 2006 maak hy na 28 jaar 'n terugkeer na popmusiek met die album An Other Cup. Met die vrystelling van dié album en die daaropvolgende albums gebruik hy die verhoognaam Yusuf. In 2009 stel hy die album Roadsinger vry en in 2014 Tell 'Em I Gone. Hierna onderneem hy sy eerste Amerikaanse toer sedert 1976. In 2014 word hy by die Rock and Roll Hall of Fame ingelyf. Op 12 September 2016 begin sy tweede Amerikaanse toer sedert sy herlewing en hy tree op in 12 intieme vertonings.

Diskografie

As Cat Stevens

Studio-albums 
 1967: Matthew and Son
 1967: New Masters
 1970: Mona Bone Jakon
 1970: Tea for the Tillerman
 1971: Teaser and the Firecat
 1972: Catch Bull at Four
 1973: Foreigner
 1974: Buddha and the Chocolate Box
 1975: Numbers
 1977: Izitso
 1978: Back to Earth

Regstreekse albums 
 1974: Saturnight
 2004: Majikat
 2008: Tea for the Tillerman: Live

Kompilasie-albums 
 1975: The View from the Top
 1975: Greatest Hits
 1984: Footsteps in the Dark: Greatest Hits, Vol. 2
 1987: Classics, Volume 24
 1989: The Best of Cat Stevens
 1999: Remember Cat Stevens – The Ultimate Collection
 2000: The Very Best of Cat Stevens
 2001: Cat Stevens – In Search of the Centre of the Universe (box set)
 2005:	Gold
 2007: 20th Century Masters: The Millennium Collection – The Best of Cat Stevens
 2007: Harold and Maude Soundtrack by Cat Stevens
 2010: 4 Original Albums
 2013: Icon

Enkelsnitte

As Yusuf Islam

Studio-albums 
 1995: The Life of the Last Prophet
 1998: I Have No Cannons that Roar
 1999: Prayers of the Last Prophet
 2000: A Is for Allah
 2001: Bismillah
 2002: In Praise of the Last Prophet
 2003: I Look I See
 2004: Night of Remembrance
 2006: Footsteps in the Light
 2008: I Look, I See 2
 2014: The Story of Adam and Creation

Kompilasie-albums 
 2008: Verskeie kunstenaars, Songs for Survival (liedjie: "Edge of Existence")

Enkelsnitte 
 2003: Peace Train '03 / Angel of War
 2005: Indian Ocean

As Yusuf

Studio-albums 
 2006: An Other Cup
 2009: Roadsinger
 2014: Tell 'Em I'm Gone

Regstreekse albums 
 2007: Yusuf's Cafe Session
 2010: Roadsinger Live in Australia (Blu-ray-skyf|Blu-ray)

Enkelsnitte

Verwysings 

Britse aktiviste
Britse sangers
Moslems
Geboortes in 1948
Lewende mense